cyanic-selkie/wikianc huggingface dataset:
পূজা সাওয়ান্ত
পূজা সাওয়ান্ত (জন্ম ২৫ জানুয়ারী ১৯৯০) একজন ভারতীয় চলচ্চিত্র অভিনেত্রী যিনি মারাঠি সিনেমাতে কাজ করেন। তিনি ২০১০ সালে শচীট পাতিলের মাল্টিস্টারার চলচ্চিত্র কাশানভার বিশ্বরন্তীতে আত্মপ্রকাশ করেছিলেন।২০০৮ সালে 'মহারাষ্ট্র টাইমস শ্রাবনকীন' এর বিউটি পেজেন্ট জিতেছিলেন। তাকে এই প্রতিযোগিতায়ই মারাঠি সিনেমার কাশানভার বিশ্রান্তির আত্মপ্রকাশ করার জন্য প্রস্তাব দেওয়া হয়েছিল। ২০১১ সালে, তিনি সুপারস্টার অঙ্কুশ চৌধুরীর বিপরীতে ঝাকাতে হাজির হয়েছিলেন, সিনেমাটি ছিল একটি ব্লকবাস্টার। ২০২০ সালে তিনি একটি মারাঠি চলচ্চিত্রে নলিনী জগতাপ ভুমিকায় অভিনয় করেন। তিনি একাধিক মারাঠি আপাতবাস্তব টেলিভিশন অনুষ্ঠানে অংশ নিয়েছেন। যার মধ্যে রয়েছে এক পাক্ষা এক জোডিচ মামালা এবং জল্লস সুবর্ণায়ুগাছ । তার কয়েকটি টিভি শোয়ের মধ্যে রয়েছেঃ একা পেখা এক জোডিচ মামলাতে প্রতিযোগী হিসাবে অঙ্গশগ্রহণ করেছিলেন জি মারাঠিতে ।জল্লোষ সুবর্ণায়ুগাছ
রকলার্স মারাঠিতে তাকে দেখা গেছে। ওয়াজলে কি বড় নোঙ্গর জি টকিজ-এ ।বইং এওইং প্রতিযোগী হিসাবে সনি টিভিতে দেখা গেছে।
ব্যক্তিগত জীবন
পূজা মহারাষ্ট্র রাজ্যের মুম্বাইয়ে জন্মগ্রহণ করেছিলেন। পূজা মুম্বইয়ের বালমোহন বিদ্যামন্দিরে পড়েন এবং এসআইডব্লিউএস কলেজ অফ সায়েন্স অ্যান্ড কমার্স থেকে স্নাতক হন। তিনি ডান্স শো বুগি ওগি এবং মারাঠি ডান্স আপাতবাস্তব টেলিভিশন অনুষ্ঠান একা পাক্ষা এক জোডিচ মামলায় হাজির হয়েছেন । তিনি ২০০৮ সালে 'মহারাষ্ট্র টাইমস শ্রাবনকীন' এর বিউটি পেজেন্ট জিতেছিলেন। এই প্রতিযোগিতায়ই তাঁকে মারাঠি সিনেমার কাশানভার বিশ্রান্তির তার আত্মপ্রকাশ করার জনয প্রস্তাব দেওয়া হয়েছিল।
পেশা
পূজা মারাঠি ইন্ডাস্ট্রিতে তাঁর পেশাজীবন শুরু করেছিলেন মাল্টিস্টারার চলচ্চিত্র কাশনভার বিশ্রান্তি দিয়ে। এটি তার পেশা জীবনে এমন একটি চলচ্চিত্র ছিল যা চলচ্চিত্র প্রেমীদের মধ্যে সংস্কৃতির মর্যাদার অনুভতী দেখা দিয়েছিল। ২০১১ সালে, তিনি সুপারস্টার অঙ্কুশ চৌধুরীর বিপরীতে ঝাকাতে হাজির হয়েছিলেন, সিনেমাটি ছিল একটি ব্লকবাস্টার। পূজা আবারও দেখা গেল আরও এক মাল্টিমাস্টার চলচ্চিত্র, সাতারঙ্গি রেতে ।
২০১৪ সালে, তিনি ব্যঙ্গাত্মক ব্লকবাস্টার চলচ্চিত্রে পশটার বয়েজে হাজির হয়েছিলেন। তার বীপরিত চরিত্রটি ছিল অনিকেত বিশ্বাসসারো ।
বাকির ইজ্জত বেগোভিচ
বাকির ইজ্জত বোগোভিচ হলেন একজন বসনীয় রাজনীতিবিদ, যিনি ২০১০ থেকে ২০১৮ সাল পর্যন্ত বসনিয়া ও হার্জেগোভিনার প্রেসিডেন্সির ৬তম বসনীয় সদস্য হিসেবে দায়িত্ব পালন করেছেন। তিনি পার্টি অব ডেমোক্রেটিক অ্যাকশনের বর্তমান সভাপতি এবং এর অধীনে জাতীয় সংসদের একজন সদস্য। ১৯৫৬ সালে তিনি সারায়েভোতে জন্মগ্রহণ করেন। তিনি বসনিয়া ও হার্জেগোভিনা প্রজাতন্ত্রের প্রথম প্রেসিডেন্ট আলিজা ইজজত বোগোভিচের পুত্র।
বাকির ১৯৮১ সালে সারাজেভো বিশ্ববিদ্যালয় থেকে স্নাতক হন এবং পরে স্থাপত্য সংস্থাগুলিতে কাজ শুরু করেন। তিনি সারায়েভোর কনস্ট্রাকশন ইনস্টিটিউটের পরিচালক হিসেবে কিছুসময় দায়িত্ব পালন করার পর ২০০০ সালে রাজনীতিতে প্রবেশ করেন এবং ২০০৬ সালের সাধারণ নির্বাচনে জাতীয় সংসদে নির্বাচিত হন। ২০১০ সালের সাধারণ নির্বাচনে তিনি বসনীয় প্রেসিডেন্সির সদস্য নির্বাচিত হন। তিনি ২০১৪ সালের সাধারণ নির্বাচনে চার বছর পর পুনরায় নির্বাচিত হন। প্রেসিডেন্সি সদস্য, পার্টি অফ ডেমোক্রেটিক অ্যাকশন (এসডিএ) উভয়ের সভাপতি হিসাবে তিনি বসনিয়া ও হার্জেগোভিনার জন্যে অনেক সাংবিধানিক সংস্কার আলোচনায় অংশ নিয়েছেন।
তিনি রাষ্ট্রপতি থাকাকালীন বসনিয়া ও হার্জেগোভিনা ২০১৪ সালের দক্ষিণ-পূর্ব ইউরোপের বন্যা, সেইসাথে বন্যার কয়েক মাস আগে ব্যাপক দাঙ্গার সম্মুখীন হন। ২০১৮ সালের সাধারণ নির্বাচনের পর তিনি জাতীয় সংসদের সদস্য হন। ২০০২ সালের সাধারণ নির্বাচনে তিনি আবারো বসনীয় সদস্য হিসাবে প্রেসিডেন্সির একটি আসনের জন্য প্রতিদ্বন্দ্বিতা করেন। কিন্তু তিনি নির্বাচিত হননি। ১৯৯০ সালে প্রতিষ্ঠার পর থেকে তিনি এসডিএ'র একজন সদস্য। ২০০২ সাল থেকে পার্টির প্রেসিডেন্সির সদস্য এবং ২০১৪ সাল থেকে বাকির দলের সভাপতির দায়িত্ব পালন করছেন।
লেস্টার কিং
লেস্টার অ্যান্থনি কিং (Lester King; জন্ম: ২৭ ফেব্রুয়ারি, ১৯৩৯ - মৃত্যু: ৯ জুলাই, ১৯৯৮) জ্যামাইকার সেন্ট ক্যাথরিন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬২ থেকে ১৯৬৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা ও ভারতীয় ক্রিকেটে বাংলার প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিং করতেন লেস্টার কিং।
খেলোয়াড়ী জীবন
১৯৬১-৬২ মৌসুম থেকে ১৯৬৮-৬৯ মৌসুম পর্যন্ত লেস্টার কিংয়ের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ হয়েছিল লেস্টার কিংয়ের। ১৩ এপ্রিল, ১৯৬২ তারিখে কিংস্টনে সফরকারী ভারতের বিপক্ষে টেস্ট ক্রিকেটে অভিষেক ঘটে তার। এরপর, ২৮ মার্চ, ১৯৬৮ তারিখে জর্জটাউনে সফরকারী ইংল্যান্ডের বিপক্ষে সর্বশেষ টেস্টে অংশ নেন তিনি।
১৯৬২ সালে ভারতীয় দল ওয়েস্ট ইন্ডিজ গমন করে। সিরিজের পঞ্চম টেস্টে প্রথমবারের মতো খেলতে নামেন তিনি। কিংস্টনে সফরকারী ভারতের প্রথম ইনিংসে দূর্দান্ত বোলিং করেন। টেস্ট অভিষেকেই পাঁচ-উইকেট পান তিনি। জ্যামাইকার পক্ষে মাত্র দুইটি প্রথম-শ্রেণীর খেলায় অংশগ্রহণের পরপরই ওয়েস্ট ইন্ডিজ দলে খেলার জন্যে তাকে আমন্ত্রণ জানানো হয়। সেরা খেলোয়াড়দের উপস্থিতি সত্ত্বেও মাত্র ২৩ বছর বয়সে সাবিনা পার্কে ওয়েস হলের সাথে বোলিং আক্রমণে নেতৃত্ব দেন। প্রথম চার ওভারেই ভারতের পাঁচ উইকেট তুলে নেন তিনি। এরফলে ভারতের সংগ্রহ ২৬/৫-এ দাঁড়ায়। খেলায় তিনি ৫/৪৬ বোলিং পরিসংখ্যান দাঁড় করান। দ্বিতীয় ইনিংসে তিনি আরও দ্রুতলয়ে দুই উইকেট শিকার করেন। ঐ টেস্টে তার দল জয়ী হয় ও ৫-০ ব্যবধানে সিরিজ করায়ত্ত্ব করে।
খেলার ধরন
সুইং ও কাটের উপর তার অসম্ভব দক্ষতা ছিল। এছাড়াও, নিচেরসারিতে ব্যাটিংয়ে নেমে আক্রমণাত্মক ভঙ্গীমায় খেলতেন। খেলার মাঠে উৎফুল্ল অবস্থায় থাকতেন। জ্যামাইকার পক্ষে খেলার পাশাপাশি এক মৌসুম বাংলা ও ইংল্যান্ডের ল্যাঙ্কাশায়ার লীগে রটেনস্টলের পক্ষে খেলেছেন।
১৯৬০-এর দশকে ওয়েস্ট ইন্ডিজের অন্যতম শীর্ষস্থানীয় ফাস্ট বোলারের মর্যাদা পেয়েছিলেন তিনি। দূর্ভাগ্যবশতঃ ওয়েস হল, হারম্যান গ্রিফিথ ও বহুবিধ প্রতিভার অধিকারী গ্যারি সোবার্সের উপস্থিতির কারণে ওয়েস্ট ইন্ডিজ দলে স্থায়ী সদস্যের মর্যাদা পাননি। সমগ্র খেলোয়াড়ী জীবনে মাত্র দুই টেস্ট খেলার অধিকারী হন।
৯ জুলাই, ১৯৯৮ তারিখে ৫৯ বছর বয়সে জ্যামাইকার কিংস্টনে যকৃৎজনিত পীড়ায় আক্রান্ত হয়ে লেস্টার কিংয়ের দেহাবসান ঘটে।
তারকমোহন দাস
'''ড. তারকমোহন দাস''' (১ মার্চ ১৯২৪ ― ২৪ মার্চ ২০১৭) ছিলেন আন্তর্জাতিক খ্যাতিসম্পন্ন বাঙালি বিজ্ঞানী ও বিজ্ঞান লেখক। বাংলায় পরিবেশবিজ্ঞান চর্চার অন্যতম পুরোধা ব্যক্তিত্ব ছিলেন তিনি।
জন্ম ও প্রারম্ভিক জীবন
তারকমোহন দাসের জন্ম ১৯২৪ খ্রিস্টাব্দের ১ মার্চ বৃটিশ ভারতের কলকাতার খিদিরপুরে এক সাঙ্গীতিক পরিমণ্ডলে। পিতা ক্ষেত্রমোহন দাস ছিলেন সঙ্গীত সাধক এবং মাতা লাবণ্যমঞ্জরী দেবী। ছোটবেলা থেকেই তারকমোহন সেতার, অর্গান, পিয়ানো বাজানোয় পারদর্শী ছিলেন। তারকমোহনের বিদ্যালয়ের পাঠ খিদিরপুর আকাডেমিতে। এখান থেকে ম্যাট্রিক পাশের পর ভর্তি হন  প্রেসিডেন্সি কলেজে। কলকাতা বিশ্ববিদ্যালয় থেকে এম এসসি পাশের পর  তারকমোহন লন্ডন বিশ্ববিদ্যালয়ের উদ্ভিদ বিজ্ঞানে পিএইচ ডি ডিগ্রি লাভ করেন।
কর্মজীবন
কলকাতা বিশ্ববিদ্যালয়ে কৃষি বিভাগের অধ্যাপনায় শুরু করেন কর্মজীবন। পরে বিভাগের ডিন এবং পরিবেশ বিজ্ঞানের কো-অর্ডিনেটর হয়েছিলেন। আমেরিকা যুক্তরাষ্ট্রের পারডু এবং উইসকনসিন বিশ্ববিদ্যালয়ের পোস্ট-ডক্টরেট রিসার্চ ফেলো ছিলেন তিনি।
পরিবেশ সম্পর্কে সচেতনতা বৃদ্ধি করতে তিনি প্রতিষ্ঠা করেন প্রফেসর টি এম দাস ফাউন্ডেশন। এর সহায়তায় তিনি প্রথম ভিসিডি, ডিভিডির মাধ্যমে পরিবেশ সম্পর্কে শিক্ষামূলক সম্প্রচারের ব্যবস্থা করেন। তিনি প্রথম ভিসিডি সম্বলিত বাংলা গল্পের বই প্রবাল দ্বীপ রচনা করেন। 'ইন্ডিয়ান অ্যাসোসিয়েশন ফর কলার ট্রান্সপারেনসি' এবং 'এনভায়রনমেন্টাল, সোসিও ইকোনমিক অ্যান্ড ড্যাটা ম্যানেজমেন্ট স্টাডি সেন্টার'-এর প্রতিষ্ঠাতা ছিলেন তিনি। ১৯৮০ খ্রিস্টাব্দে  জাতীয় বিজ্ঞান কংগ্রেসের অধিবেশনে কৃষি বিজ্ঞান বিভাগের সভাপতি ছিলেন তিনি। কংগ্রেসের অভিভাষণে তিনি পরিবেশ সম্পদের সামাজিক মূল্যায়নের প্রসঙ্গ অবতারণা করে নতুন তথ্য পরিবেশন করেন। যার ফলে হিসাবশাস্ত্রের নতুন শাখা-     Social Accounting and Corporate Social Reporting - এ গুরুত্বপূর্ণ স্থান নিয়েছে।
অধ্যাপনার ড.দাস পাশাপাশি রচনা করেছেন উদ্ভিদ ও পরিবেশ বিজ্ঞানের উপর নানান গ্রন্থ। সেগুলি পাঠক সমাজে স্বতঃস্ফূর্ত সমাদর লাভ করে। তাছাড়া চল্লিশ বছরের বেশি সময় ধরে সম্পাদনা করেছেন ইন্ডিয়ান বায়োলজিস্ট নামক এক পত্রিকা। তার রচিত উল্লেখযোগ্য গ্রন্থগুলি হল -
অধ্যাপক তারকমোহন দাসের প্রথম তিনটি বই বাংলায় পরিবেশ বিজ্ঞান সাহিত্যের ট্রিলজি হিসাবে পরিচিত।
পুরস্কার ও সম্মাননা
১৯৮০ খ্রিস্টাব্দে পৃথিবী কী শুধু মানুষের জন্য গ্রন্থটির জন্য তিনি পশ্চিমবঙ্গ সরকারের রবীন্দ্র পুরস্কার লাভ করেন। পরিবেশ বিজ্ঞান সাহিত্যের ট্রিলজির অপর গ্রন্থ- আমার ঘরের আশেপাশে জন্য দিল্লি বিশ্ববিদ্যালয়ের নরসিংহ দাস পুরস্কার এবং মানুষ একটি বিপন্ন প্রজাতি গ্রন্থটির জন্য কিশোর জ্ঞান-বিজ্ঞান পুরস্কার পান তিনি।
জীবনাবসান
ড. তারকমোহন দাস ২০১৭ খ্রিস্টাব্দের ২৪ মার্চ ৯৩ বৎসর বয়সে কলকাতায় প্রয়াত হন।
শান্তি
thumb|250px| [[ঘেন্ট চুক্তি|ঘেন্ট চুক্তির অধীনে গ্রেট ব্রিটেন ও মার্কিন যুক্তরাষ্ট্রের মধ্যকার শান্তি বজায়ের স্বার্থে ১৮১৪ সালে নির্মিত ফাউন্টেন অব টাইম ভাস্কর্য শিল্পকলা নির্মিত হয়।]] শান্তি (Peace) কোন প্রকার সংঘাত কিংবা যুদ্ধবিহীন সময়কাল। বৃহৎ পরিসরে শান্তি বলতে রাষ্ট্রের ঐক্য, শান্ত অবস্থা বিরাজমান যা অন্য কোন কিছু বিঘ্নতা সৃষ্টিকারী পরিবেশ দ্বারা আক্রান্ত না হওয়াকে বুঝায়। জনগণ ও সংগঠনের অভ্যন্তরে শান্তির পরিবেশ সৃষ্টি করাই রাষ্ট্রের ইপ্সিত লক্ষ্য হওয়া উচিত। ১ম বিশ্বযুদ্ধ পরবর্তীকালে দেশে দেশে শান্তি-শৃঙ্খলা বজায়ের স্বার্থে রাষ্ট্রপুঞ্জ সৃষ্টি হয়েছিল। কিন্তু রাষ্ট্রসংঘ ২য় বিশ্বযুদ্ধ বন্ধ করতে পারেনি। ২য় বিশ্বযুদ্ধের পর রাষ্ট্রসংঘের স্থলাভিষিক্ত হয়ে জাতিসংঘের সৃষ্টি হয়। এরফলে জাতিসংঘের সদস্যভূক্ত দেশসমূহের মধ্যে পারস্পরিক নিরাপত্তা রক্ষা ও বিশ্ব শান্তিরক্ষার পরিবেশ সৃষ্টি হয়েছে। সদস্যভূক্ত কোন দেশ যদি অন্য কোন দেশ কর্তৃক আক্রান্ত কিংবা অধিগ্রহণের মুখোমুখি হয় তাহলে অন্যান্য সকল দেশ আক্রান্ত প্রথম দেশকে সাহায্যের জন্যে এগিয়ে আসে। এ ধরনের চিন্তা-ভাবনার ফসলরূপে শান্তি ফিরিয়ে আনার লক্ষ্যে দক্ষিণ কোরিয়া ও কুয়েতের উপর প্রয়োগ করা হয়েছিল।
শান্তির স্বপক্ষে চিরজাগরুক ব্যক্তিত্ব মার্টিন লুথার কিং, জুনিয়র বার্মিংহ্যাম কারাগার থেকে এক চিঠিতে লিখেছেন যে -
অন্যভাবে বলা যায় যে, প্রকৃত শান্তি তখনই ঘটে যখন সমস্যা, ভয়-ভীতির পরিবেশ দূরীভূত হয়।
শান্তির উপযোগিতা বিচার-বিশ্লেষণ করেই বিখ্যাত বৈজ্ঞানিক আলফ্রেড নোবেলের নামানুসারে নোবেল শান্তি পুরস্কার প্রবর্তন করা হয়েছে যা বিশ্বের যে-কোন ব্যক্তি সংশ্লিষ্ট ক্ষেত্রে অবদানের জন্যে মূল্যায়িত হয়ে থাকেন।
ধর্মীয় দৃষ্টিভঙ্গি
right|thumb|250px|[[গ্যারি মেলচার্স, শান্তির দেয়ালচিত্র, ১৯৮৬।]]
ধর্মীয় বিশ্বাসের মাধ্যমে প্রায়শঃই মানব জীবনের যাবতীয় সমস্যাসহ অন্য ব্যক্তির সাথে পরস্পর বিপরীতমুখী চিন্তা-ভাবনাকে চিহ্নিত ও পরিচিতি ঘটানোর সুযোগ তৈরী করা হয়।
বৌদ্ধ ধর্মাবলম্বীরা মনে করেন যে, কেবলমাত্র সকল প্রকার দুঃখ-দূর্দশা শেষে শান্তি লাভ করা সম্ভব। দুঃখ থেকে পরিত্রাণ লাভ কর ও শান্তি লাভ কর - বৌদ্ধদের দার্শনিক মতবাদের চারটি মহৎ গুণাবলীর অন্যতম একটি হিসেবে স্বীকৃত।
ইসলাম ধর্মে শান্তিকে সর্বোচ্চ গুরুত্ব দেওয়া হয়েছে। এটি ইসলাম ধর্মের অন্যতম মূলনীতি। ইসলাম শব্দটি সালাম ও "সিলম" শব্দ থেকে এসেছে যেগুলোর অর্থ হল যথাক্রমে শান্তি এবং আত্মসমর্পণ। ব্যাপকার্থে, শান্তি প্রতিষ্ঠার মাধ্যমে আল্লাহর নিকট নিজের ইচ্ছাকে সমর্পণ করাকেই ইসলাম ধর্ম হিসেবে সঙ্গায়িত করা হয়। এছাড়া ইসলামকে বোঝাতে "রিলিজিয়ন অব পিস" বা "শান্তির ধর্ম" শব্দটি ব্যাপকভাবে ব্যবহৃত হয়। আল্লাহর ("ঈশ্বর" শব্দের আরবি বিশেষ্য, এক এবং অদ্বিতীয়) নিকট আত্মসমর্পণের ভিত্তি হল নম্রতা। ইসলাম মতে, কোন ব্যক্তির নিজস্ব কোন নম্র আচরণ সহিংসতা বর্জন ও শান্তির উদ্দেশ্যে তা অভিমুখীকরণ ব্যতীত পরিপূর্ণরূপে সম্পন্ন হবে না।
মানসিক শান্তি
চাপের প্রভাব, বিরূপ প্রতিক্রিয়া থেকে মুক্তি লাভের মাধ্যমে মানসিক শান্তি তৈরী হয়। কিছু কিছু সমাজে মানসিক শান্তিকে সচেতনতা অথবা শিক্ষার প্রতীকরূপে গণ্য করা হয়। বিভিন্ন ধরনের প্রশিক্ষণ, সাধনা, প্রার্থনা, মন্ত্র, তাই চি চুয়ান বা যোগ ব্যায়ামের নিয়মিত অনুশীলনের মাধ্যমেই এ শান্তি অর্জন করা সম্ভব। অনেক আধ্যাত্মিক অনুশীলনে নিজেকে জানা যায়। সনাতন ধারায় সংশ্লিষ্ট বৌদ্ধ ও হিন্দু ধর্মতে মানসিক শান্তিকে খুঁজে পাওয়া গেছে।
ব্যাপক অর্থে
ব্যাপক অর্থে শান্তি বলতে সাধারণত বিশ্ব শান্তিকেই বোঝায়। "বিশ্ব শান্তি" বলতে সমগ্র বিশ্বের সকল জাতি, ধর্ম, বর্ণ নির্বিশেষে সকল মানুষের মধ্যকার শান্তি ও ভ্রাতৃত্ববোধকে বোঝায়। প্রথম বিশ্বযুদ্ধের পর এই ধারণাটি জনপ্রিয় হয়ে উঠে এবং ফলস্বরূপ জন্ম হয় সম্মিলিত জাতিপুঞ্জের। এটি ছিল এমন একটা বৈশ্বিক সংস্থা যাকে পৃথিবীর বিভিন্ন দেশ ও জাতির মধ্য শান্তি, একতা, সমঝোতা ও মিত্রতা ধরে রাখার জন্য প্রতিষ্ঠা করা হয়েছিল। নির্ধারিত লক্ষ্যে পৌঁছাতে ব্যর্থ হওয়ায় দ্বিতীয় বিশ্বযুদ্ধের পর এর উত্তরসূরী হিসাবে জাতিসংঘ প্রতিষ্ঠা লাভ করে। জাতিসংঘই বিশ্বের প্রথম আন্তঃদেশীয় সংস্থা যেটি বিশ্ব শান্তি ধরে রাখতে সফল হয়েছে।
এভার্টন ফুটবল ক্লাব
এভারটন ফুটবল ক্লাব একটি ইংরেজ ফুটবল ক্লাব যা লিভারপুল শহরে অবস্থিত। ক্লাবটি প্রিমিয়ার লিগ খেলে থাকে এবং ইংরেজ ফুটবল লিগের শীর্ষ বিভাগে অন্য যেকোন দলের চেয়ে বেশি ম্যাচ খেলেছে। প্রধান ট্রফি জেতার দিক দিয়ে তারা ইংরেজ ফুটবল লিগের অন্যতম সফল দল। তারা লিগ জিতেছে নয় বার, এফএ কাপ পাঁচ বার এবং উয়েফা কাপ উইনার্স কাপ জিতেছে এক বার। ক্লাবের সর্বশেষ প্রধান ট্রফি হচ্ছে ১৯৯৫ সালের এফএ কাপ ট্রফি। দলের ম্যানেজার ডেভিড মোয়েস। ডেভিড মোয়েসের অধীনে দলের ফলাফল বরাবরই অনিশ্চিত ছিল এবং তার অধীনে দল ১৭তম থেকে ৪র্থ পর্যন্ত হয়েছে।
এভারটনের সাথে লিভারপুলের চিরপ্রতিদ্বন্দ্ব্বিতা রয়েছে। এভারটনের পুরনো মাঠ এনফিল্ড-এর দখল নিয়ে বিরোধের জের ধরেই লিভারপুল প্রতিষ্ঠিত হয় ১৮৯২ সালে। এরপর থেকে এভারটন গুডিসন পার্কে খেলে আসছে। ক্লাবের রয়েছে অনেক সমর্থক এবং ক্লাবের মাঠে নিয়মিত গড়ে ৩৬,০০০ দর্শক খেলা দেখতে আসেন যা মাঠের ধারণক্ষমতার ৯০%।
পীরবক্সহাট রেলওয়ে স্টেশন
পীরবক্সহাট রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফুলগাজী উপজেলায় অবস্থিত একটি অব্যবহৃত রেলওয়ে স্টেশন।
ইতিহাস
ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে  পীরবক্সহাটসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।
পরিষেবা
পীরবক্সহাট রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।
উইকেট-রক্ষক-ব্যাটসম্যান
চিরাচরিত প্রথায় উইকেট-রক্ষকদেরকে টেস্ট দলে রাখা হয় মূলতঃ তাদের উইকেট-রক্ষণে সক্ষমতার জন্যে। উইকেট-রক্ষণকে মাঠে অবস্থানের সর্বাপেক্ষা গুরুত্বপূর্ণ জায়গা হিসেবে বিবেচনা করা হয়। এক্ষেত্রে শুধুমাত্র শারীরিক সক্ষমতা নয়; বরঞ্চ মানসিক দৃষ্টিভঙ্গীও এর সাথে জড়িত। ফলশ্রুতিতে, দলগুলো উইকেট-রক্ষক বাছাইয়ের ক্ষেত্রে প্রথমত তাদের গ্লাভসে দক্ষতার দিকেই অধিক দৃষ্টিপাত করে থাকে। এভাবেই টেস্টভূক্ত দেশগুলো গ্লাভসে বল তালুবন্দীতে দক্ষদেরকেই অন্তর্ভুক্ত করে। এরফলে, ঐ ধরনের খেলোয়াড়দের ক্ষেত্রে তাদের ব্যাটিংয়ের দিকে কম মনোনিবেশ করলেও চলতো।
ইতিহাস
১৯৯০-এর দশকে ক্রিকেট দলগুলো উইকেট-রক্ষক হিসেবে প্রতিভাধর ব্যাটসম্যানদের দিকে নজর দিকে শুরু করে। টেস্ট ও ওডিআইয়ে অস্ট্রেলিয়ার বিখ্যাত উইকেট-রক্ষক অ্যাডাম গিলক্রিস্টকে এ ধারার পথিকৃৎ হিসেবে ধরা হয়। তাকে উদাহরণ হিসেবে ধরে শীর্ষস্থানীয় দলগুলো ও উইকেট-রক্ষকেরা অসাধারণ মানসম্পন্ন উইকেট-রক্ষক-ব্যাটসম্যান হিসেবে আত্মপ্রকাশের চেষ্টা চালায় যা দলের অমূল্য সম্পদস্বরূপ। অন্যান্য ব্যাটসম্যানও গিলক্রিস্টের উদাহরণকে সামনের দিকে এগিয়ে নিয়ে যান ও অনুসরণ করতে থাকেন। এরপর থেকেই এমএস ধোনি, ব্রেন্ডন ম্যাককুলাম, জনি বেয়ারস্টো, দিনেশ কার্তিক, মুশফিকুর রহিম ও কুমার সাঙ্গাকারা’র ন্যায় শীর্ষস্থানীয় উইকেট-রক্ষক-ব্যাটসম্যান হিসেবে দলের অবিচ্ছেদ্য অঙ্গ হিসেবে জড়িয়ে রয়েছেন।
আধুনিককালে উইকেট-রক্ষকেরা প্রায়ই ব্যাট হাতে মাঝারিসারির ব্যাটসম্যান হিসেবে দলে ভূমিকা রাখার প্রত্যাশা করেন। কেউবা গিলক্রিস্ট, ম্যাককুলাম ও ধোনির ন্যায় ব্যাটসম্যান হিসেবে আক্রমণাত্মক হবার চেষ্টা চালান। সীমিত ওভারের খেলাগুলোয় কিছুটা নিচেরদিকে মাঠে নেমে রান সংগ্রহের সর্বাত্মক প্রচেষ্টা করে থাকেন। অন্যান্যরা সাঙ্গাকারা কিংবা কার্তিকের ন্যায় ব্যাটিংয়ে মনোনিবেশ ঘটানোর লক্ষ্যে উদ্বোধনী ব্যাটসম্যান কিংবা মাঝারিসারিতে ব্যাট হাতে মাঠে নামেন। এছাড়াও, কিছু আন্তর্জাতিকমানের খেলোয়াড়কে প্রায়শঃই তাদের ব্যাটিং দক্ষতার পাশাপাশি আপদকালীন সময়ের জন্য উইকেট-রক্ষণের দিকে অগ্রসর হতে হয়। লোকেশ রাহুল, তিলকরত্নে দিলশান, রাহুল দ্রাবিড়, মার্কাস ট্রেসকোথিক মাঝে-মধ্যেই উইকে-রক্ষকের ভূমিকা পালন করেছেন।
অমরত্ব
অমরত্ব হল অনন্ত জীবন বা চিরকালের জন্য বাস করার ক্ষমতা । যেকোন প্রাণীর জৈবিক কাঠামোর কিছু সহজাত সীমাবদ্ধতা রয়েছে যা মেডিক্যাল এবং ইঞ্জিনিয়ারিং এর মাধ্যমে জয়লাভ করা সম্ভব হতে পারে আবার নাও হতে পারে। প্রকৃতিগতভাবে অন্তত এক প্রজাতির জেলিফিস রয়েছে যার নাম টুরিটসিস ডোরনি যাকে সম্ভবত অমর হিসেবে ধরা হয় ।
কিছু কিছু বিজ্ঞানী, ভবিষ্যৎবাদী এবং দার্শনিকরা মানব শরীরের অমরত্ব সম্পর্কে তত্ত্ব দিয়ে গেছেন, এবং কেউ কেউ ভাবতেন একুশ শতাব্দীর প্রথম কয়েক দশকেই অমরত্ব লাভ করা সম্বব যেখানে অন্যরা বিশ্বাস করেন বর্ধিত জীবন অল্পসময়ে অর্জন করা সম্ভব, যা অনির্দিষ্ট ভবিষ্যতে আরো গবেষণার মাধ্যমে সাফল্য অর্জনের লক্ষ্যে অপেক্ষমাণ। গবেষক অব্রে ডে গ্রে একগুচ্ছ বায়োমেডিকেল নবজীবন কৌশলের উন্নতি সাধন করেন যাতে মানুষের বার্ধক্যগ্রস্থ হওয়া রোধ করা সম্ভব হয় (যা সেন্স নামে পরিচিত), এবং তিনি বিশ্বাস করেন যে মানুষের বার্ধক্যগ্রস্থ হওয়া বন্ধ করার প্রস্তাবিত প্রকল্প হয়ত আগামি দুই বা তিন দশকের মধ্যেই বাস্তবায়ন হবে । দৈহিক আঘাতের মৃত্তু বাদে বার্ধক্যের অনুপস্থিতিতে মানুষ জৈবিকভাবে অমরত্ব লাভ করবে ; যদিও, মাইন্ড আপলোডিং এই সমস্যার সমাধান করতে পারে।
গ্যান্ট চার্ট
নিয়ন্ত্রণ প্রক্রিয়ায় বহুল ব্যবহৃত একটি চার্ট হচ্ছে গ্যান্ট চার্ট যা হেনরি গ্যান্ট আবিষ্কার করেছেন (১৯১০-১৯১৫) সালে। গ্যান্ট  চার্ট হচ্ছে একটি  বারের তালিকা যা একটি প্রকল্প সময়সূচীকে চিত্রিত করে। আধুনিক গ্যান্ট  চার্ট  কার্যক্রম এবং বর্তমান সময়সূচীর অবস্থার মধ্যে নির্ভরতা সম্পর্ক প্রদর্শন করে। ১৯৯৯ সালে, গ্যান্ট চার্টকে প্রকল্পের সময়সূচী এবং নিয়ন্ত্রণের জন্য সর্বাধিক ব্যাপকভাবে ব্যবহৃত পরিচালনার সরঞ্জাম  হিসাবে চিহ্নিত করা হয়েছিল।
জেরাল্ডিন ফোর্বস
জেরাল্ডিন হ্যানকক ফোর্বস বা 'জেরাল্ডিন ফোর্বস' হলেন একজন কানাডার শিক্ষাবিদ,  অধ্যাপিকা এবং নারীবাদী লেখিকা। ওসওয়েগো শহরস্থিত স্টেট ইউনিভার্সিটি অফ নিউ ইয়র্ক-এর ইতিহাস বিভাগের এক বিশিষ্ট অধ্যাপিকা। ১৯৭৯ খ্রিস্টাব্দে তিনি পশ্চিমবঙ্গ সরকারের রবীন্দ্র পুরস্কারে ভূষিত হন।
জীবনী
জেরাল্ডিন ফোর্বস স্নাতক হওয়ার পর আলবার্টা বিশ্ববিদ্যালয় থেকে বি.এড ডিগ্রি লাভ করেন। এরপর  ইলিনয় বিশ্ববিদ্যালয় থেকে ১৯৭২ খ্রিস্টাব্দে ইতিহাসে  স্নাতকোত্তর ও পরে পিএইচডি ডিগ্রিও অর্জন করেন।
২০০৮ খ্রিস্টাব্দে ফোর্বস ভারতীয় নারীবাদী লেখিকা সি. এস. লক্ষ্মী দ্বারা মুম্বাইয়ের দহিসারে প্রতিষ্ঠিত "সাউন্ড অ্যান্ড পিকচার আর্কাইভস্ ফর রিসার্চ অন উইমেন" (সংক্ষেপে-SPARROW)-র উপদেষ্টা কমিটিতে নিযুক্ত হন।
পুরস্কার
পশ্চিমবঙ্গ সরকার ১৯৭৯ খ্রিস্টাব্দে জেরাল্ডিন ফোর্বসকে তার বঙ্গবিদ্যার উপর  রচিত গ্রন্থ - পজিটিভিজম ইন বেঙ্গল: আ কেস স্টাডি ইন দ্য ট্রান্সমিশন অ্যান্ড অ্যাসিমিলেশন অফ অ্যান আইডিওলজি টির জন্য রবীন্দ্র পুরস্কার প্রদান করে।
কুলখানি
কুলখানি উপমহাদেশের মুসলিমদের মধ্যে প্রচলিত একটি প্রথা। কোনো ব্যক্তি মারা যাওয়ার চতুর্থ দিন কুলখানির আয়োজন করা হয়।
প্রথা
স্থানভেদে কুলখানি পালনের নিয়মে ভিন্নতা লক্ষ্য করা যায়। তবে সাধারণত এদিন মৃত্যের কবর জিয়ারত, মৃতের সওয়াবের উদ্দেশ্যে মিলাদ মাহফিল, কুরআন খতম ও গরিবদের মধ্যে খাবার বিতরণ করা হয়। চট্টগ্রামে কুলখানি উপলক্ষে সচ্ছল পরিবারের পক্ষ থেকে মেজবানের আয়োজন করার রীতি রয়েছে।
বারাভেলি কান্দু
বারাভেলি কান্দু হল মালদ্বীপের নুনু অ্যাটল, লাভিয়ানি অ্যাটল; নুনু অ্যাটল এবং রা অ্যাটল মধ্যবর্তী একটি চ্যানেল।
আমব্লিপদিয়া আনিতা
পার্পেল লিফ ব্লু (বৈজ্ঞানিক নাম: Amblypodia anita) এক প্রজাতির মাঝারী আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।
আকার
পার্পেল লিফ ব্লু এর প্রসারিত অবস্থায় ডানার আকার ৪৫-৫২ মিলিমিটার দৈর্ঘ্যের হয়।
বিস্তার
পার্পেল লিফ ব্লু এর দক্ষিণ এশিয়া এবং দক্ষিণপূর্ব এশিয়ার বিভিন্ন প্রান্তরে। এদের ভারতএর মুম্বাই, মধ্যপ্রদেশ, ওড়িষ্যা, বিহার, পশ্চিমবঙ্গ এছাড়া আসাম মালয়েশিয়া, জাভা তেও এদের দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ ও স্ত্রী উভয় নমুনাতেই পিছনের ডানায় লতিযুক্ত লেজ বর্তমান। উভয় ডানার নিম্নতল শুকনো পাতার মত এবং হালকা বেগুনী অথবা পার্পেল ও বাদামীর সংমিশ্রণ। যদি রং ও দাগ ছোপ এর পরিবর্তন লক্ষ্য করা যায়। সামনের দানার নিম্নপৃষ্ঠের শীর্ষভাগ থেকে পিছনের ডানার নিম্নপৃষ্ঠে টর্নাস পর্যন্ত একটি কালো আঁকাবাঁকা রেখা সর্বদা বিদ্যমান।
পুরুষ নমুনায় ডানার উপরিতল ঘন পার্পেল অথবা নীলচে বর্ণের, সামনের ডানার উপরিতলএ ১.৫ থেকে ২.৫ মিমি চওড়া কালো প্রান্তসীমারেখা খুব সরু।
স্ত্রী নমুনায়, ডানার উপরিতল কালচে বাদামী ও উভয় ডানার ডিসকাল অংশ উজ্জ্বল পার্পেল যা কখনো কখনো দেখা যায় না, বিশেষত পিছনের ডানার উপরিতলে।
জেহালা ইউনিয়ন
জেহালা ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ৫৩.৩৫ কিমি২ (২০.৬০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,২৩০ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১২টি।
তানজানিয়ার প্রশাসনিক অঞ্চল
তানজানিয়া মোট ৩১টি অঞ্চল বা মিকোয়ায় বিভক্ত।
ইতিহাস
১৯৭৫ সালে তানজানিয়ায় মোট ২৫টি অঞ্চল ছিল। ১৯৭০-এর দশকে জিওয়া মাগরিবি অঞ্চল (পশ্চিম লেক অঞ্চল)-এর নাম পরিবর্তন করে কাগেরা অঞ্চল রাখা হয়। ২০০২ সালে আরুশা অঞ্চলের বাইরে মানিয়ারা অঞ্চল গঠিত হয়েছিল। ২০১২ সালে গেইতা, কাটাভি, জোম্বে এবং সিমিয়ু – এই চারটি অঞ্চল গঠিত হয়। ২০১৬ সালে, ম্বেইয়া অঞ্চলের পশ্চিম অংশ পৃথক করে সোঙ্গুয়ে অঞ্চল তৈরি করা হয়।
কাসারগড় শাড়ি
কাসারগড় শাড়ি হল কেরালার কাসারগড় জেলার সালিয়া সম্প্রদায়ের তাঁতিদের দ্বারা তৈরি এক প্রকার ঐতিহ্যবাহী সুতীর শাড়ি। এই শাড়িগুলি সম্পূর্ণ হাতে তৈরি করা হয়। এগুলি সুলভ মূল্যের এবং অত্যন্ত টেঁকসই হয়। এগুলি ২০ বছর পর্যন্ত স্থায়ী হয়। এগুলি ঐতিহ্যবাহী কেরালা শাড়ি থেকে আলাদা এবং এর ওপর প্রতিবেশী কারাভালি শৈলীর প্রভাব রয়েছে। আন্তর্জাতিক বাজারে কেরালার তাঁতের ব্যাপক চাহিদা রয়েছে।
ইতিহাস
এই বয়ন ঐতিহ্যের উৎপত্তি ১৮ শতকে। এটি সালিয়া সম্প্রদায়ের সদস্যদের দ্বারা শুরু হয়েছিল, যারা কারাভালি থেকে তামিলনাড়ুতে অভিবাসন করেছিল। এছাড়াও ছিলপথমসালিয়া যারা মহীশূর রাজ্য থেকে এই অঞ্চলে চলে এসেছিল এবং এই অঞ্চলে বসতি গড়ে তুলেছিল। বহু বছর আগে বয়ন বিশেষভাবে করা হত শাসকদের জন্য। এই বিশেষ ধরনের শাড়িটি শুধুমাত্র কাসারগড়েই বোনা হত, তাই এর নাম দেওয়া হয়েছিল কাসারগড় শাড়ি। কথিত আছে, এর আগে প্রায় ৫০০ তাঁতি পরিবার ছিল এবং তাদের বাড়িতেই তাঁত বোনা হতো। পিতা ও মাতা তাঁতি হলে শিশুরাও ক্রমশ তাঁতের কাজে যোগ দিত।
তাৎপর্য
এই শাড়ি কেরালায় বিদ্যমান চারটি বয়ন ঐতিহ্যের মধ্যে একটি। অন্যগুলি হল বলরামপুরম, কুঠামপল্লি এবং চেন্দমঙ্গলম।
এই শাড়ির জমি সাধারণত সাদা হয়, অনেকসময় রঙ্গিন সুতা ব্যবহার করে জমি ডোরাকাটা হয়। জ্যাকার্ড বা ডবি কৌশল ব্যবহার করে শাড়ির পাড় হাতে তৈরি করা হয় এবং তাই সেগুলি খুব আকর্ষণীয় হয়। এই শাড়িগুলির সুতো গণনা উচ্চ হয়, ৬০ - ১০০ এর মধ্যে। শড়িগুলি তৈরি করতে ভ্যাট ডাই (বড় চৌবাচ্চায় রাঙানো) ব্যবহার করা হয় ফলে এগুলি দীর্ঘস্থায়ী হয়। বর্তমানে এই শাড়ি রেশমের সংমিশ্রণেও তৈরি হচ্ছে।
ভৌগোলিক নির্দেশক
২০০৯ সালে, কেরল সরকার কাসারগড় শাড়ির জন্য ভৌগোলিক নির্দেশকের আবেদন করেছিল। ২০১০ সাল থেকে ভারত সরকার এটিকে সরকারিভাবে ভৌগোলিক নির্দেশক হিসেবে স্বীকৃতি দিয়েছে।
হরিহরপাড়া
হরিহরপাড়া হল একটি ভারতের পশ্চিমবঙ্গের মুর্শিদাবাদ জেলার বহরমপুর সদর মহকুমার হরিহরপাড়া সমষ্টি উন্নয়ন ব্লকের একটি গ্রাম।
পুলিশ কেন্দ্র
হরিহরপাড়া সিডি ব্লকের উপর হরিহরপাড়া থানার এক্তিয়ার রয়েছে।
চাতরা লোকসভা কেন্দ্র
ছাতরা লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রটি চাতরা জেলার সম্পূর্ণ অংশ এবং পালামৌ ও লাতেহার জেলাগুলির কিছু অংশ দ্বারা গঠিত এবং সদর দফতর চাতরা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
হরিহরপাড়া
পরিবহন
বহরামপুর-অমতলা সড়ক লোচনমাটি ডাঙ্গাপাড়া সড়ক হরিহরপাড়ার অংশ|
শিক্ষা
এখানে হাজী এ.কে. খান কলেজ প্রতিষ্ঠিত হয় ২০০৮ সালে। এটি কল্যাণী বিশ্ববিদ্যালয়ের অধিভুক্ত, এই কলেজ বাংলা, ইংরেজি, ইতিহাস ও শিক্ষাতে সম্মাননা কোর্স প্রদান করে। এছাড়াও স্বরুপপুর উচ্চ মাধ্যমিক বিদ্যালয়, হরিহরপাড়া উচ্চ মাধ্যমিক বিদ্যালয়, পদ্মনাভপুর সিনিয়র হাই মাদ্রাসা ও তরতিপুর উচ্চ মাধ্যমিক বিদ্যালয়, ডাঙ্গাপাড়া শিশু শিক্ষা কেন্দ্র,ডাঙ্গাপাড়া মধ্যেমিক কেন্দ্র, এই ব্লকের উল্লেখযগ্য বিদ্যালয়।
স্বাস্থ্যব্যবস্থা
হরিহরপাড়া ব্লকের প্রাথমিক স্বাস্থ্য কেন্দ্র ২০টি বিছানা রয়েছে।
ব্রিটিশ কাউন্সিল
ব্রিটিশ কাউন্সিল (British Council) হচ্ছে যুক্তরাজ্য বা বৃটেনের বিশেষায়িত শিক্ষা ও সাংস্কৃতিক কার্যক্রমভিত্তিক সংস্থা, যা বৃটেনসহ বিশ্বব্যাপী শিক্ষা ও সাংস্কৃতিক কর্মকাণ্ড পরিচালিত করে থাকে। এটি রাজকীয় সনদসহ ইংল্যান্ড, ওয়েলস্‌ এবং স্কটল্যান্ডের নিবন্ধনকৃত দাতব্য সংস্থা হিসেবে প্রতিষ্ঠা লাভ করে। ১৯৩৪ সালে স্যার রেজিনাল্ড লিপার কর্তৃক উজ্জ্বীবিত হয়ে অন্যান্য দেশের সাথে সম্পর্ক স্থাপনে নিয়োজিত ব্রিটিশ কমিটি ব্রিটিশ কাউন্সিল প্রতিষ্ঠিত হয়। ব্রিটিশদের স্বার্থ সংশ্লিষ্টতা, সাংস্কৃতিক প্রচারণা ইত্যাদি বিষয়গুলো ব্রিটিশ কাউন্সিলের মাধ্যমে হবে বলে লিপারের ধারণা ছিল। প্রতিষ্ঠানটি রাজা ষষ্ঠ জর্জের ১৯৪০ সালের রাজকীয় সনদের মাধ্যমে মর্যাদা পায়। এটির পৃষ্ঠপোষক দপ্তর যু্ক্তরাজ্য সরকারের বৈশ্বিক ও কমনওয়েলথ অফিস - উভয়ের মাধ্যমে সংযোগ ঘটিয়ে উত্তরোত্তর স্বাধীনভাবে পরিচালিত হচ্ছে। ব্রিটিশ কাউন্সিলের বর্তমান প্রধান নির্বাহী হিসেবে মার্টিন ডেভিডসন এপ্রিল, ২০০৭ থেকে কর্মরত আছেন।
সূচনা
ব্রিটিশ কাউন্সিলের প্রধান উদ্দেশ্য হচ্ছে - মধ্যস্থতাকারী হিসেবে যুক্তরাজ্যের সাথে বিশ্বের বিভিন্ন দেশের মধ্যে সাংস্কৃতিক ও শিক্ষার সেতুবন্ধন তৈরী করার মাধ্যমে যুক্তরাজ্য সরকারের আদর্শ ও উদ্দেশ্য সম্পর্কে অবগত করা। এটির বৈশ্বিক কর্মকাণ্ড পৃথিবীর শতাধিক দেশ ও উপনিবেশগুলোর ২৩৩টি স্থানে পরিচালিত হচ্ছে। সেন্ট্রাল লন্ডনের হুয়াইট হলের কাছাকাছি স্প্রিং গার্ডেনে এর প্রধান দপ্তর অবস্থিত। এছাড়াও, ব্রিটিশ কাউন্সিলের অন্যান্য শাখা অফিসগুলো বেলফাস্ট, কার্ডিফ, ম্যানচেষ্টার এবং এডিনবার্গে রয়েছে। ২০০৬-০৭ অর্থবছরে ৫৫১ মিলিয়ন পাউণ্ড আয় করে ব্রিটিশ কাউন্সিল। তন্মধ্যে ১৯৫ মিলিয়ন পাউণ্ড স্টার্লিং ব্রিটিশ সরকার প্রদান করে। বাকী অর্থ ব্যক্তিগত ও প্রাতিষ্ঠানিক পর্যায়ে ইংরেজি শিক্ষা প্রদান, পরীক্ষা গ্রহণ এবং পরামর্শদাতা হিসেবে উপার্জিত হয়। মূলতঃ ব্রিটিশ কাউন্সিলের কার্যক্রমের প্রধান ক্ষেত্রগুলো হচ্ছে - শিক্ষা, শিল্পকলা, বিজ্ঞান এবং সমাজব্যবস্থা। ব্রিটিশ কাউন্সিল শান্তিরক্ষায় ইংরেজি শীর্ষক প্রকল্প লিবিয়ায় চালু রেখেছে। এতে আন্তর্জাতিক উন্নয়ন অধিদপ্তর এবং ব্রিটিশ প্রতিরক্ষা মন্ত্রণালয় অর্থ যোগান দিচ্ছে যা ব্রিটিশ কাউন্সিল পরিচালিত অন্যান্য ব্যক্তি মালিকানাধীন খাতের মতোই চলমান।
ইতিহাস
১৯২০ সালের শেষ দিকে বিদেশ এবং কমনওয়েলথভূক্ত দেশসমূহে ব্রিটিশ কাউন্সিলের গঠন নিয়ে আলোচনা ও তৎপর়তা চলে। এর আগেই ফ্রান্স, জার্মানি এবং ইতালীর রাষ্ট্রীয় সাংস্কৃতিক সংস্থার কার্যালয় বিদেশে প্রতিষ্ঠা করে।
ব্যয়ের কালিমা
মার্ক ল্যাঙ্কাস্টার, মাইকেল মার্টিন এবং অন্যান্য এমপি'রা ব্রিটিশ কাউন্সিলের শাখা ভ্রমণে অতিরিক্ত অর্থ ব্যয়ে জড়িত হয়ে পড়েন। ২০০৮ সালে মার্ক ল্যাঙ্কাস্টার বিমানের বিজনেস ক্লাসে চড়ে ব্যাংককে অনুষ্ঠিত দু'দিনের ব্রিটিশ কাউন্সিল সম্মেলনে যোগ দেন এবং ব্যয় করেন ₤৫,০১৮ যেখানে লেবার এমপি শ্যালি কিবল ইকোনমি ক্লাসে গমন এবং বিজনেস ক্লাসে প্রত্যাবর্তনে ব্যয় করেন ₤২,৪৫২। জুন, ২০১০ সালে ব্রিটিশ কাউন্সিলের প্রধান নির্বাহী মার্টিন ডেভিডসন এ বিষয়ে সাংবাদিকদের কাছ থেকে ব্যাপক সমালোচনার মুখোমুখি হন।
শিক্ষা
৫৩টি দেশের ৭০টি ব্রিটিশ কাউন্সিল টিচিং সেন্টার রয়েছে। ২০০৬-০৭ শিক্ষাবর্ষে ব্রিটিশ কাউন্সিল প্রায় তিন লক্ষ শিক্ষার্থীদেরকে ১১ লক্ষ ৮৯ হাজার ঘণ্টা শিক্ষা প্রদান করে। ব্রিটিশ কাউন্সিল দাবী করছে যে, এটি বিশ্বের সবচেয়ে বড় ইংরেজি ভাষা শিক্ষার প্রতিষ্ঠান। এছাড়াও, প্রতিষ্ঠানটি যৌথভাবে আইইএলটিএস কার্যক্রম ক্যামব্রিজ বিশ্ববিদ্যালয়ের ইএসওএল এবং আইডিপি এডুকেশন অস্ট্রেলিয়ার সাথে বৈশ্বিকভাবে পরিচালনা করে। ইংল্যান্ডের বিদ্যালয়সমূহে শিক্ষা মন্ত্রণালয়ের সাথে ব্রিটিশ কাউন্সিল তিন মিলিয়ন শিশুকে অন্যান্য সংস্কৃতির সাথে সম্পর্ক স্থাপন ও যথাযথ উপলদ্ধির লক্ষ্যে আন্তর্জাতিক স্কুল এ্যাওয়ার্ড প্রদানের মাধ্যমে উদ্বুদ্ধকরণে একযোগে কাজ করছে। এখন যুক্তরাজ্যের প্রায় ২,৭০০ বিদ্যালয়ে এই সম্মাননা প্রদানের ব্যবস্থা আছে। মধ্যপ্রাচ্যে ব্রিটিশ কাউন্সিল একটি বিদ্যালয়ে শিশুদের নিয়ে যুক্তরাজ্যবিরোধী মনোভাব দূরীকরণ এবং আন্তঃসাংস্কৃতিক সংলাপ কার্যক্রমের মাধ্যমে উৎসাহিত করার লক্ষ্যে পরিচালনা করছে। অদ্যাবধি মধ্যপ্রাচ্যের ১৫৩টি বিদ্যালয়কে সম্পৃক্ত করে ৫৩টি সহযোগিতামূলক প্রকল্পও চালু রেখেছে ব্রিটিশ কাউন্সিল।
বৈশ্বিক কর্মকাণ্ড
300px|thumb|right|ব্রিটিশ কাউন্সিল, ঢাকা অফিস যুক্তরাজ্যের অভ্যন্তরে ব্রিটিশ কাউন্সিল প্রশাসন আইএইএসটিই শিক্ষা কার্যক্রম পরিচালনা করে। এই কার্যক্রম বিশ্বব্যাপী ৮০টি দেশে পরিচালিত হয় এবং ইন্টার্ণীশিপে আগ্রহী শিক্ষার্থীদেরকে যুক্তরাজ্যে পড়াশোনার জন্য আমন্ত্রণ জানানো হয়। এতে মূলতঃ উচ্চাভিলাসী স্নাতক শ্রেণীতে অধ্যয়ণের জন্য ইঞ্জিনিয়ারিং, বিজ্ঞান, স্থাপত্যকলা অথবা ফার্মেসী বিষয়ে ছাত্র-ছাত্রী ভর্তি করা হয়। এছাড়াও, উক্ত কার্যক্রমে অতি মেধাবী বিদেশী শিক্ষার্থীদেরকে চাকরি গ্রহণের জন্যেও আমন্ত্রণ জানানো হয়। এর ফলে যুক্তরাজ্যের অনেক শিল্পপ্রতিষ্ঠানে বর্তমানে দক্ষ কর্মীর অভাবহেতু বিশেষতঃ ইলেক্ট্রনিক ইঞ্জিনিয়ারিংয়ে বিদেশী শিক্ষার্থীদেরকে নিয়োগ দিয়ে প্রধান উৎসস্থল হিসেবে ব্রিটিশ কাউন্সিল প্রধান ভূমিকা পালন করে।
ক্রীড়া উৎসবের মাধ্যমে নেতৃত্ব ও দল গঠন
ব্রিটিশ কাউন্সিলের মাধ্যমে বিশ্বব্যাপী ৪০ দেশে ড্রিমস + টিমস্‌ শিরোনামে ক্রীড়া প্রতিযোগিতার আয়োজন করা হয়, যাতে কিশোর-তরুণেরা জড়িত হয়ে নতুন নেতৃত্ব এবং দল গঠনে সক্ষমতা ও দক্ষতা দেখাতে পারে। এ কার্যক্রমের আওতায় ৫,৫০০ কিশোর নেতৃত্ব এবং প্রায় তিন লক্ষ তরুণ তাদের বিদ্যালয় ও সম্প্রদায়ে জড়িত হয়েছে। বিশ্ব নাগরিকত্ব লাভের লক্ষ্যে ক্রীড়া উৎসবকে ঘিরে ব্রিটিশ কাউন্সিল তাদের কর্মতৎপরতা ও কার্যক্রম আরো বিস্তৃত করছে।
শান্তিরক্ষা কার্যক্রমে ইংরেজি
আফ্রিকা মহাদেশসহ বিশ্বের অন্যান্য স্থানে পিসকিপিং ইংলিশ শিরোনামে অত্যন্ত গুরুত্বপূর্ণ এবং সহায়ক উপকরণ হিসেবে ব্রিটিশ কাউন্সিলের ইংরেজি ভাষা শিক্ষার কার্যক্রম পরিচালনা করছে। এটি বিদেশ এবং কমনওয়েলথভূক্ত দেশগুলোর কার্যালয় ও যুক্তরাজ্যের প্রতিরক্ষা মন্ত্রণালয়ের মাধ্যমে সামরিক কার্যক্রমে নিয়োজিত কর্মকর্তা-কর্মচারীদেরকে ইংরেজি ভাষার উপর দক্ষতা নিরূপণে কাজ করছে যা পিসকিপিং ইংলিশ প্রজেক্ট বা পিইপি নামে পরিচিত। এ পর্যন্ত পিইপি'র মাধ্যমে বিশ্বব্যাপী সামরিক ও পুলিশ বাহিনীতে কর্মরত প্রায় পঞ্চাশ হাজার ব্যক্তিদেরকে শিক্ষা দিয়েছে। তন্মধ্যে এ কার্যক্রম লিবিয়া, ইথিওপিয়া এবং জর্জিয়ায়ও চালু রয়েছে। পিসকিপিং ইংলিশ প্রজেক্ট বা পিইপি ব্রিটিশ কাউন্সিল এবং যুক্তরাজ্য সরকারের বৈশ্বিক সাংঘর্ষিক প্রতিরোধ তহবিলের মাধ্যমে পরিচালিত হয়।
অন-লাইন কার্যক্রম
২০০৭ সালে ব্রিটিশ কাউন্সিলের চীন শাখা হংকং এবং চীন়ের অধিবাসীদের জন্য ইংরেজি শিক্ষায় আগ্রহী ও শিক্ষকদেরকে ঘিরে একটি নতুন ওয়েবসাইট হিসেবে উদ্বোধন করে। ইতোমধ্যেই ত্রিশ হাজার সদস্য এর অধিভূক্ত হয়েছে। অন-লাইনে ইংরেজির মাধ্যমে সামাজিক যোগাযোগের ক্ষেত্র হিসেবে পডকাস্টের মাধ্যমে ইংরেজি শেখার ব্যবস্থা রয়েছে।
ক্যাফে সায়েন্টিফিক
যুক্তরাজ্যসহ কয়েকটি দেশে ব্রিটিশ কাউন্সিল ক্যাফে সাইন্টিফিকস্‌ কার্যক্রম পরিচালনা করছে যা অলিখিত ঘটনাগুলোকে বিজ্ঞানের সহযোগিতায় জনগণের মাঝে সৃষ্টিশীল চিন্তাধারার মাধ্যমে মতবিনিময় করছে। ক্যাফে, বার, বইয়ের দোকানের মাধ্যমে যুক্তরাজ্যের বিজ্ঞানী কিংবা বিজ্ঞান লেখকদের সাথে সংক্ষিপ্ত কথাবার্তার মাধ্যমেই এ ক্ষেত্র বিরাজমান। এছাড়াও, ভারত এবং মালয়েশিয়া থেকেও সামাজিক, নৈতিক ঘটনা থেকে শুরু করে ডারউইনের মতবাদ, ডিএনএ, বৈশ্বিক উষ্ণতা ইত্যাদি সম্পর্কে আলোকপাত করছে।
চাতরা লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৫ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৫ টি কেন্দ্রের মধ্যে ১ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৭৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী সুনীল কুমার সিং।
নির্বাচনের ফলাফল
সাধারণ নির্বাচন, ২০১৯: ছাতরা
ব্রিটিশ কাউন্সিল
জিরো কার্বন সিটি
বিশ্বের প্রধান প্রধান নগরগুলোয় জলবায়ু পরিবর্তন এবং শক্তিজনিত ঘাটতি মোকাবেলায় সচেতনতা বৃদ্ধির লক্ষ্যে বৈশ্বিক প্রচারণা হিসেবে জিরো কার্বন সিটি শিরোনামের প্রকল্পে ব্রিটিশ কাউন্সিল অংশ নিয়েছে। জি-৮ সম্মেলন ও ইউরোপিয়ান ইউনিয়নের সভাপতি হিসেবে ব্রিটিশ প্রধানমন্ত্রীর অঙ্গীকারণামা বাস্তবায়নে বৈশ্বিক সমস্যাসমূহ মোকাবেলার অংশ হিসেবে প্রতিষ্ঠানটি এ কর্মকাণ্ডে অংশ নেয়। কার্যক্রমের অংশ হিসেবে সফর প্রতিযোগিতা, অন-লাইনে বৈশ্বিক বিতর্ক এবং একাধিক সেমিনার ও কনফারেন্স অন্যতম। ইতিমধ্যে ৬২টি দেশের ২৫ লক্ষাধিক লোক সরাসরি এ প্রচারণায় অংশ নিয়েছে।
বিজয়ীরা লন্ডন নগর পরিদর্শন করেন মে, ২০০৮ সালে। সেখানে তারা উদ্দীপনামূলক সমস্যা মোকাবেলার অংশ হিসেবে জি-৮ভূক্ত দেশসমূহের পরিবেশ মন্ত্রীদের সাথে সাক্ষাৎ করে। যুবরা বিশ্বব্যাপী প্রধান সমস্যাগুলোকে চিহ্নিত করার লক্ষ্যে তাদের ভোটাধিকার প্রদান করেন। বিজয়ীরা জাপানের কোবে শহরের কোবে সমস্যা উপস্থাপন করে এবং পূর্ণাঙ্গ প্রকল্প হিসেবে নিজেদের দেশে তা যথাযথভাবে বাস্তবায়নের সিদ্ধান্ত নেয় ও এ সংক্রান্ত তথ্যাবলী প্রতিবেদনে উল্লেখ করে।
আফগানিস্তানে শেক্সপিয়ারের নাটক
ব্রিটিশ কাউন্সিলের সহায়তায় শেক্সপিয়ারের নাটক লাভ'স্‌ লেবার'স্‌ লস্ট ২০০৫ সালে আফগানিস্তানে ১৭ বছরের মধ্যে ১মবারের মতো মঞ্চস্থ হয়। আফগানিস্তানের রাষ্ট্রীয় দারী ভাষায় নাটকটি মঞ্চস্থ হলেও অভ্যন্তরীণ এবং বৈশ্বিক প্রকাশভঙ্গীমা শেক্সপিয়ারের নাটকে প্রকাশ পায়।
আন্তর্জাতিক উদীয়মান যুব উদ্যোক্তা পুরস্কার
উদীয়মান শিল্পপ্রতিষ্ঠানে ব্রিটিশ অভিজ্ঞতাকে বিশ্বব্যাপী ছড়িয়ে দেয়ার লক্ষ্যে ব্রিটিশ কাউন্সিল সৃষ্টিশীল যুব উদ্যোক্তাদের জন্য বছরের সেরা - আন্তর্জাতিক যুব প্রকাশক, যুক্তরাজ্যভিত্তিক যুব প্রকাশক উদ্যোক্তা এবং আন্তর্জাতিক যুব সঙ্গীত উদ্যোক্তা পুরস্কার প্রদান করে থাকে। এ পুরস্কারকে দুই ভাগে বিভক্ত করা হয়েছে। একটি হচ্ছে অগ্রসরমান অর্থনীতির দেশ হিসেবে - আন্তর্জাতিকভাবে সৃষ্টিশীল উদ্যোক্তা এবং অপরটি যুক্তরাজ্যভিত্তিক - সৃষ্টিশীল উদ্যোক্তা'র পুরস্কার।
উদীয়মান যুব উদ্যোক্তা কার্যক্রম প্রসঙ্গে
উদীয়মান যুব উদ্যোক্তা কার্যক্রমে বিশ্বব্যাপী ছড়িয়ে-ছিটিয়ে থাকা সৃষ্টিশীল শিল্পপ্রতিষ্ঠানের যুব উদ্যোক্তাদেরকে সম্পৃক্ত করা হয় এবং অভিজ্ঞতা বিনিময় করা হয়। সৃষ্টিশীল অর্থনীতির উন্নয়নের মাধ্যমে তারা সৃষ্টিশীল উদ্যোক্তার কেন্দ্রস্থল চিহ্নিত করে, সৃষ্টিশীল উদ্যোক্তা ও গ্রাহকদের মধ্যে সেতুবন্ধন গড়ে তোলে। যুব সৃষ্টিশীল উদ্যোক্তা যাদের বয়স ২৫ থেকে ৩৫ বছর - তাদেরকে দক্ষতা, প্রশিক্ষণে অংশগ্রহণ, জীবিকার মান উন্নয়নের লক্ষ্যে আমন্ত্রণ এবং সম্পৃক্ততার সুযোগসহ নতুন প্রকল্পে উদ্বুদ্ধ করা হয়। এটি যুক্তরাজ্য ও আন্তর্জাতিক উদ্যোক্তা হিসেবে সৃষ্টিশীল খাত, নতুন খাত এবং মিশ্র খাতে দ্বিপক্ষীয় ও বহুপক্ষীয় সম্পর্ক গড়ে তোলার মাধ্যমে সৃষ্টিশীল অর্থনীতিতে ভবিষ্যতের নেতৃত্ব ও সম্ভাবনা সৃষ্টি করছে। ব্রিটিশ কাউন্সিলের মতে, এ কার্যক্রমটি তৈরী করার ক্ষেত্রে মৌলিক উপাদান হিসেবে সাংস্কৃতিক সেতুবন্ধন সৃষ্টিশীল উদ্যোক্তা গড়ে তুলছে যারা এ ধরনের সংযোগক্ষেত্র পরিচালনা করবে।
প্রতি বছরই ব্রিটিশ কাউন্সিল কর্তৃপক্ষ যুক্তরাজ্যে পড়াশোনা করতে ইচ্ছুক শিক্ষার্থীদেরকে উদীয়মান ও বিকাশমান শিল্পকারখানাগুলো পরিদর্শনের জন্য নিয়ে যায়। এর ফলাফল হিসেবে বিশ্বব্যাপী বিস্তৃত্ব নেটওয়ার্কের আওতাধীন সৃষ্টিশীল যুব উদ্যোক্তরা সম্পর্ক, মানোন্নয়ন ও সম্যক বাস্তব শিক্ষা গ্রহণ করে অগ্রসর হয়।
নয়টি বিষয়শ্রেণীতে পুরস্কার প্রদান করা হয়। যথা : ভিজ্যুয়াল আর্টস, ডিজাইন, ফ্যাশন, পারফরমিং আর্টস, পাবলিশিং, স্ক্রিন, মিউজিক, ইন্টারএকটিভ এবং কমিউনিকেশনস্‌।
উদীয়মান যুব উদ্যোক্তা সংঘ বা ওয়াইসিই ক্লাব
ওয়াইসিই পুরস্কার প্রদানের ধারণাটি আন্তর্জাতিক পর্যায়ে এবং যুক্তরাজ্যে ক্রম অগ্রসরমান। এ পর্যন্ত পঞ্চাশেরও অধিক দেশের ১৫০জন প্রতিযোগী এ প্রতিযোগিতায় অংশ নিয়েছে। যুক্তরাজ্যভিত্তিক ওয়াইসিই ক্লাব এপ্রিল, ২০০৯ সালে প্রতিষ্ঠা লাভ করে। লন্ডনে অনুষ্ঠিত সম্মেলনের প্রকাশনায় সৃষ্টিশীল এবং সাংস্কৃতিক দক্ষতা এবং কাউন্টারপয়েন্ট খ্যাত থিংক ট্যাংক ২০০৭-২০১০ সালের অর্থনৈতিক সমস্যার ফলে সৃষ্ট সৃষ্টিশীল খাতগুলোর সম্ভাবনার কথা তুলে ধরে। ইনজিনিয়াস মিডিয়ার প্রতিষ্ঠাতা এবং প্রধান নির্বাহী কর্মকর্তা প্যাট্রিক ম্যাককেনা'র সমাপণী ভাষণের মাধ্যমে সম্মেলন শেষ হয়। নতুন ক্লাব অনেক দেশেই প্রতিষ্ঠিত হয়েছে। ইতোমধ্যেই পোল্যান্ড এবং তুরস্কে সম্মেলন অনুষ্ঠিত হয়েছে। সৃষ্টিশীল খাতের চাহিদা ও চাপের মুখোমুখি হয়ে স্বীকৃতি আদায়ের মাধ্যমে ক্লাবটি প্রতিষ্ঠিত হয়েছে। সৃষ্টিশীল প্রতিষ্ঠান হিসেবে উন্নতদেশে উদীয়মান এবং উন্নয়নশীল দেশে মাইক্রো-বিজনেস ও এসএমই হিসেবে চিহ্নিত।
উদীয়মান উদ্যোক্তার সংজ্ঞা
ব্রিটিশ কাউন্সিল কর্তৃপক্ষ সৃষ্টিশীল উদ্যোক্তার সংজ্ঞা নিম্নরূপভাবে দিয়েছে -
এ্যাওয়ার্ড কার্যক্রমে সৃষ্টিশীল নেতৃত্ব বিকাশে উদ্যোক্তাকে নিম্নলিখিত গুণাবলীর অধিকারী হতে হবে -
প্যালেস্টাইন সাহিত্য উৎসব
ব্রিটিশ কাউন্সিল ২০০৮ সাল থেকে সাহিত্য উৎসবে মূল অংশীদার হিসেবে যোগ দিয়েছে। ২০০৯ সালে ইসরাইলী কর্তৃপক্ষ উৎসবের শেষ দিকে জোরপূর্বক আয়োজনের স্থান বন্ধ করে দেয় কিন্তু ব্রিটিশ কাউন্সিল কর্তৃপক্ষ স্মরণীয় সিদ্ধান্ত গ্রহণ করে আয়োজন স্থল অন্যত্র স্থানান্তর করে।
প্রধানমন্ত্রীর বৈশ্বিক ফেলোশীপ
ব্রিটিশ কাউন্সিল কর্তৃপক্ষ চলমান কার্যক্রমগুলোর যাবতীয় দায়-দায়িত্বের ভাগীদার যদিও এ কার্যক্রমগুলোর ব্যয়ভার যুক্তরাজ্যের শিশু, বিদ্যালয় এবং পরিবার অধিদপ্তর বহন করে। প্রতিবছরই ১০০জন ফেলো এ কার্যক্রমকে পৃথিবীর বিভিন্ন দেশে ছড়িয়ে দিতে সমন্বয়কের ভূমিকা নেয় এবং তাদের ফেরা পর্যন্ত এ কার্যক্রম চলমান থাকে।
রাশিয়ায় পরিচালনাগত সমস্যা
সাম্প্রতিক বছরগুলোতে ব্রিটিশ কাউন্সিল রাশিয়ায় তাদের শিক্ষা ও সাংস্কৃতিক কর্মকাণ্ড পরিচালনা করতে গিয়ে যুক্তরাজ্য-রাশিয়ার মধ্যেকার চাপা উত্তেজনার দরুন বাঁধার মুখোমুখি হয়েছে। ১৯৯৪ সালে উভয় দেশের সরকার কর্তৃক শিক্ষা, বিজ্ঞান এবং সংস্কৃতি ক্ষেত্রে সহযোগিতামূলক চুক্তিতে আবদ্ধ হয়ে ব্রিটিশ কাউন্সিল তাদের কার্যক্রম পরিচালনা করে আসছে। কিন্তু যুক্তরাজ্য সরকার রাশিয়ায় ব্রিটিশ কাউন্সিলের অনুকরণে নতুন শিক্ষা কেন্দ্রের চুক্তির কথা লক্ষ্য করে ও প্রতিবাদ জানায়। বর্তমানে ব্রিটিশ কাউন্সিল রাশিয়ায় নিবন্ধনকৃত সংস্থা হিসেবে উপার্জনমুখী কার্যক্রমসমূহ থেকে প্রাপ্ত ফি'র অংশবিশেষ কর হিসেবে প্রদান করে। এছাড়াও, ই-মেইলের মাধ্যমে ব্রিটিশ কাউন্সিল কর্তৃপক্ষ রাশিয়াকে জানায় যে - তারা রাশিয়ায় নিবন্ধিত করপ্রদানকারী সংস্থা ও নিয়মিত করাদী পরিশোধ করে আসছে এবং রাশিয়ার কর কর্তৃপক্ষ কর্তৃক নির্ধারিত অন্যান্য করাদীও পরিশোধ করছে। ২০০৮ সালের ডিসেম্বর মাসে রাশিয়ার আদালত ব্রিটিশ কাউন্সিলের কাছ থেকে দাবীকৃত ২.৩ মিলিয়ন পাউণ্ডের কর সংক্রান্ত মামলা পুণর্বহাল রাখে যদিও নিম্ন আদালতে যুক্তরাজ্যের কূটনীতিবিদদের আশা ছিল খুব দ্রুত এ বিষয়ে সমাধান হবে।
সমালোচনা
মার্চ, ২০০৭ সালে ব্রিটিশ কাউন্সিল কর্তৃপক্ষ ঘোষণা করে যে - প্রতিষ্ঠানের মধ্যপ্রাচ্য, উত্তর আফ্রিকা এবং মধ্য ও দক্ষিণ এশিয়ার শাখাগুলোয় উত্তোরোত্তর বিনিয়োগ বৃদ্ধি পাচ্ছে। ফলে, প্রাতিষ্ঠানিক সেবা হিসেবে ইউরোপ থেকে লাইব্রেরী এবং দাপ্তরিক কার্যক্রমে ব্যয় কমানোর পদক্ষেপ নিয়েছে। জুন, ২০০৭ সালে ১৯৪৬ সালে তেলআবিব এবং জেরুজালেমেও ব্রিটিশ কাউন্সিলের কর্মকাণ্ড বন্ধের ঘোষণা দিয়েছেন ব্রিটিশ এমপিরা। এথেন্সে ব্রিটিশ কাউন্সিল লাইব্রেরীসহ বেলগ্রেডেও কর্মকাণ্ড বন্ধ করা হয়েছে। একইভাবে ভারতের ভূপাল ও ত্রিভান্দ্রুমেও একই বছরে ব্রিটিশ কাউন্সিলের কার্যক্রম বন্ধের মুখোমুখি হয়।
প্রধানগণ
ব্রিটিশ কাউন্সিল পরিচালনায় নিম্নলিখিত ব্যক্তিগণ বিভিন্ন সময়ে চেয়ারম্যান পদে অধিষ্ঠিত ছিলেন।
আনন্দ এল. রাই
'''আনন্দ এল. রাই''' (জন্ম ২৮ জুন ১৯৭১) হলেন একজন ভারতীয় চলচ্চিত্র পরিচালক এবং প্রযোজক। তিনি বলিউড চলচ্চিত্র পরিচালনা ও প্রযোজনা করে থাকেন। তিনি প্রণয়ধর্মী হাস্যরাত্মক চলচ্চিত্র পরিচালনার জন্য সর্বাধিক পরিচিত। তিনি পরিচালনা করেছেন তনু ওয়েডস মনু (২০১১), রাঞ্ঝনা (২০১৩), তনু ওয়েডস মনু: রিটার্নস (২০১৫) এবং জিরো (২০১৮) এর মতো প্রণয়ধর্মী হাস্যরাত্মক চলচ্চিত্র। চলচ্চিত্র প্রযোজনা সংস্থা কালার ইয়েলো প্রোডাকশনের মালিক তিনি।
হিরণ্যগর্ভসূক্ত
হিরণ্যগর্ভসূক্তের রচয়িতা ঋষি হিরণ্যগর্ভ। সূক্তের বিষয় বা দেবতা হলেন প্রজাপতি।  উপনিষদ একে মহাবিশ্বের আত্মা বা ব্রহ্ম বলে অভিহিত করেছে। এটি ত্রিষ্টুপ ছন্দে রচিত এবং এতে দশটি ঋক রয়েছে।।
অনুবাদ
দেবতাকে আমরা আমাদের নৈবেদ্য দিয়ে পূজা করব?
এটা হল যে তাঁর মহিমা দ্বারা যিনি শ্বাস -প্রশ্বাস এবং দেখার এক রাজা হয়েছিলেন, যিনি মানুষ এবং পাখি এবং পশুর প্রভু।
তারা বলছে, যার মহিমায় বরফে ঢাকা পাহাড় উঠেছে, এবং সমুদ্র নদীর সাথে ছড়িয়ে পড়েছে। তার বাহু আকাশের চতুর্থাংশ।
এটা হল যার মাধ্যমে স্বর্গ শক্তিশালী এবং পৃথিবী দৃঢ়, যিনি আলো এবং আকাশের খিলান স্থির করেছেন এবং মধ্য অঞ্চলে মেঘের গোলক পরিমাপ করেছেন।
ফিল নেভিল
বিভিন্নমুখী খেলোয়াড় ফিল নেভিল তার ইউনাইটেড জীবনেই বেশি সফল ছিলেন। তিনি ইউনাইটেডের হয়ে ৬টি প্রিমিয়ারশিপ, ৩টি এফএ কাপ এবং ১টি উয়েফা চ্যাম্পিয়নস লিগ জিতেছেন। তিনি রক্ষণভাগ অথবা মধ্যমাঠে খেলতে সক্ষম তবে অধিকাংশ সময় তিনি ডান-পেয়ে হওয়া সত্ত্বেও বাম- পেয়ে ফুল-ব্যাক হিসেবে খেলেছেন। তবে কোন অবস্থানে তিনি বেশি দক্ষ তা তার খেলোয়াড়ী জীবনে বোঝা মুশকিল। ইউনাইটেডে শেষ দুই বছর তিনি মধ্যমাঠের খেলোয়াড় হিসেবে খেলেছেন এবং সেই অবস্থানে এখনো এভারটনে খেলছেন।
হিরণ্যগর্ভসূক্ত
অনুবাদ
যাঁর কাছে স্বর্গ ও পৃথিবী, তাঁর অনুগ্রহে আলোর মধ্যে স্থাপন করা হয়, তাদের দিকে তাকান, মনের সাথে উজ্জ্বল হন যখন তাদের উপরে সূর্য, উদীয়মান, উজ্জ্বলভাবে উজ্জ্বল হয়।
যখন প্রবল জল এসেছিল, সার্বজনীন জীবাণু বহন করে, জীবনের শিখা তৈরি করে, তখন সেখানে দেবতাদের এক আত্মা সাদৃশ্যভাবে বাস করত।
এটা যে তার শক্তি দিয়ে জলের জরিপ, দক্ষতা প্রদান এবং উপাসনা তৈরি - যে, দেবতাদের ঈশ্বর, এক এবং একমাত্র।
জগতের মা - যেন আমাদের ধ্বংস না করে, যারা সত্যের সাথে তাঁর আইন অনুসারে স্বর্গ তৈরি করেছে এবং জল তৈরি করেছে, বিশাল এবং সুন্দর।
সৃষ্টির প্রভু! আপনি ছাড়া আর কেউ এই সমস্ত অস্তিত্বের মধ্যে বিস্তৃত নয়।
এটা আমাদের হোক, যার জন্য আমাদের প্রার্থনা উঠে, আমরা অনেক ধন -সম্পদের মালিক হতে পারি!"
"সোনার ভ্রূণ শুরুতে বিবর্তিত হয়েছিল। যা এসেছিল তার প্রভু জন্মগ্রহণ করেছিলেন, তিনি একাই ছিলেন। তিনি এখানে পৃথিবী ও স্বর্গকে সমর্থন করেন - কে সেই দেবতা যার প্রতি আমাদের শ্রদ্ধা নিবেদন করা উচিত?
যিনি শ্বাস -প্রশ্বাস, চোখের পলক, চলমান জগতের রাজা হয়েছেন — কেবল তিনিই তাঁর মহানুভবতায়; এখানে দুই পায়ের এবং চার পায়ের প্রাণীর প্রভু কে?
কারা এই বরফে ঢাকা পাহাড় [হিমালয়] তাদের মহানতায়; বিশ্ব-স্রোতের সাথে সমুদ্র যার, তারা বলে; কার এই নির্দেশনা, কার (তাদের) দুই বাহু [জেনিথ ও নাদির?] - - কে সেই দেবতা যার প্রতি আমাদের শ্রদ্ধা নিবেদন করা উচিত?
যার দিকে যুদ্ধের দুটি রেখা [স্বর্গ ও পৃথিবী] তাকিয়ে ছিল, তার সাহায্যে স্থির ছিল, যদিও মনে মনে কাঁপছিল, (যাদের) উপরে উদিত সূর্য বিকিরণ করে। - সেই দেবতা কে, যার প্রতি আমাদের উৎসর্গ করা উচিত?
যখন উঁচু জল এসেছিল, ভ্রূণ হিসাবে সবকিছু গ্রহণ করে এবং আগুনের জন্ম দেয়, তাহলে দেবতাদের জীবন একাকী বিকশিত হয়েছে - কে সেই দেবতা যার প্রতি আমাদের উৎসর্গ করা উচিত?
যিনি তাঁর মহত্ত্ব দ্বারা জলের জরিপ করেছেন (আচার) দক্ষতা (ভ্রূণ হিসেবে) এবং পবিত্রতা জন্ম দিয়েছেন; যিনি, দেবতাদের উপরে দেবতা, একাই ছিলেন। - সেই দেবতা কে, যার প্রতি আমাদের উৎসর্গ করা উচিত?
হে প্রজাপতি! আপনি ছাড়া আর কেউ এই সমস্ত জিনিসকে ঘিরে নেই যা জন্ম হয়েছে। আমরা যা চাই তা আমরা আপনার কাছে উৎসর্গ করি তা আমাদের হোক। আমরা ধনের অধিপতি হব।"
- স্টেফানি ডব্লু জ্যামিসন, জোয়েল পি ব্রেটন (ইংরেজি ভাষায়)
সূক্তের সারাংশ
সূক্তের সংক্ষিপ্ত সারাংশ নিম্নরূপ দেওয়া যেতে পারে: "* হিরণ্যগর্ভ শুরুতে একাই ছিল।
ন্যাট টমসন
নাথানিয়েল ফ্রাম্পটন ডেভিস টমসন (Nat Thomson; জন্ম: ২৯ মে, ১৮৩৯ - মৃত্যু: ২ সেপ্টেম্বর, ১৮৯৬) নিউ সাউথ ওয়েলসের সিডনি এলাকার সারে হিলসে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৭৭ সালে অস্ট্রেলিয়ায় অনুষ্ঠিত টেস্ট ক্রিকেটের ইতিহাসের প্রথম দুই টেস্টে অংশগ্রহণ করেন ‘ন্যাট’ নামে পরিচিত ন্যাট টমসন।
ইতিহাসের প্রথম টেস্ট
১৫ মার্চ, ১৮৭৭ তারিখে সফরকারী ইংল্যান্ডের বিপক্ষে অস্ট্রেলিয়া টসে জয়লাভ করে ব্যাটিংয়ে নামে। অস্ট্রেলিয়ার ১ নম্বর ব্যাটসম্যান চার্লস ব্যানারম্যানের সাথে তিনিও ব্যাটিং উদ্বোধনে নামেন। তখন তার বয়স ছিল ৩৭ বছর ২৯০ দিন যা ইংল্যান্ডের জেমস সাউদার্টনের টেস্ট অভিষেকের পর দ্বিতীয় সর্ববয়োঃজ্যেষ্ঠ ছিল। ঐ টেস্টে প্রথম ব্যাটসম্যান হিসেবে ডিসমিস হন। দলের রান সংখ্যা ২ থাকা অবস্থায় অ্যালেন হিলের বলে পরিষ্কার বোল্ড হন ব্যক্তিগত ১ রান নিয়ে।
প্রথম-শ্রেণীর ক্রিকেট
১৮৫০-এর দশকে নিউ সাউথ ওয়েলসের পক্ষে খেলতে শুরু করেন থমসন। শুরুতে তিনি ফিল্ডসম্যান হিসেবে খেললেও পরবর্তীকালে তার ব্যাটিংয়ের উত্তরণ ঘটতে শুরু করে। ১৮৬৭-৬৮ মৌসুমে প্রথম আন্তঃউপমহাদেশীয় খেলায় দলের প্রথম অর্ধ-শতক করেছিলেন তিনি। ১৮৭৮ সালে ইংল্যান্ড সফরে অস্ট্রেলিয়া দলের অন্যতম সদস্য হিসেবে অন্তর্ভুক্ত হলেও ব্যবসায়িক কারণে সফরে যেতে অস্বীকৃতি জানান ও সংক্ষিপ্তকালের জন্য আন্তর্জাতিক ক্রিকেট জীবনের সমাপণ ঘটেছিল।
নাম বিতর্ক
উইজডেন কর্তৃপক্ষ ১৯৯৩ সাল পর্যন্ত মধ্য নাম বাদেই তাকে নাথানিয়েল থম্পসন নামে উল্লেখ করতো ও ইংল্যান্ডের বার্মিংহামে ২১ এপ্রিল, ১৮৩৮ তারিখে তার জন্ম বলে জানায়। এছাড়াও, বিল ফ্রিন্ডলের ‘উইজডেন বুক অব টেস্ট ক্রিকেট ১৮৭৬-৭৭ টু ১৯৭৭-৭৮’ শীর্ষক গ্রন্থের সংক্ষিপ্ত জীবনীতেও একই কথা তুলে ধরা হয়। এরফলে তিনি শুরুর দিককার অস্ট্রেলিয়ার টেস্ট ক্রিকেটার ছিলেন। পরবর্তীতে ১৯৯৩ সালে জন্ম ও মৃত্যু অধ্যায়ের পাদটীকায় উইজডেন ঘোষণা করে যে, গবেষণায় এন.এফ.ডি. টমসনের বিষয়ে কিছু পরিবর্তন ঘটেছে। এরফলে টমসন ও নেড গ্রিগরি একই দিনে জন্মগ্রহণ করছেন এবং শুরুর দিকে জন্মগ্রহণকারী অস্ট্রেলীয় টেস্ট ক্রিকেটার হিসেবে পরিচিতি লাভ করে আসছেন।
পঞ্চব্রহ্মা উপনিষদ
পঞ্চব্রহ্মা উপনিষদ (पञ्चब्रह्मा उपनिषत्, ) একটি মধ্যযুগীয় সংস্কৃত পাঠ এবং এটি হিন্দুধর্মের ছোট উপনিষদ। পাঠ্যটি ১৪টি শৈব উপনিষদের একটি এবং কৃষ্ণ যজুর্বেদের ৩২টি উপনিষদের একটি হিসাবে শ্রেণীবদ্ধ করা হয়েছে।
অদ্বৈত বেদান্ত এর পরিভাষায়, উপনিষদটি শিবকে মহিমান্বিত করে। ব্রহ্ম হিসাবে সদাশিবের উপর ফোকাস করার জন্য পাঠ্যটি উল্লেখযোগ্য, তাঁর পাঁচটি মুখ পাঁচজন দেবতার সাথে সম্পর্কিত, এবং ব্রহ্মের সাথে মিলন বা মোক্ষ অর্জনের জন্য "সোহম" বা "আমিই তিনি, তিনি আমি" এর ধ্যানের সুপারিশ করে।
ইতিহাস
পঞ্চব্রহ্মা উপনিষদের তারিখ বা লেখক অজানা। ক্র্যামরিচ বলেছেন যে এটি বিলম্বিত পাঠ্য, তবে সম্ভবত বিষ্ণুধর্মোত্তর পুরাণের আগে রচিত হয়েছিল। তিনি অজন্তা গুহা চিত্রের সাথে সমসাময়িক ৭ম-শতাব্দীর শেষের দিকের কথা বলেছেন।
এই পাঠের পাণ্ডুলিপিগুলিকে পঞ্চব্রহ্মা উপনিষদ এবং পঞ্চব্রহ্মোপনিষদ নামে পাওয়া যায়। মুক্তিকা সূত্রের ১০৮টি উপনিষদের তেলেগু ভাষার সংকলনে, রাম কর্তৃক হনুমানের কাছে বর্ণিত, এটিকে ৯৩ নম্বরে পঞ্চব্রহ্মা উপনিষদ হিসেবে তালিকাভুক্ত করা হয়েছে। এই পাঠ্যটি মুঘল যুগের দারা শিকোহ দ্বারা প্রকাশিত ৫০টি গুরুত্বপূর্ণ হিন্দু উপনিষদের সংকলন এবং হেনরি টমাস কোলব্রুক দ্বারা প্রকাশিত ৫২টি উপনিষদের ১৮শ শতকের সংকলনের অংশ নয়, বা এটি নারায়নার Bibliotheca Indica সংকলনে পাওয়া যায় না।
উপনিষদ হিসেবে, এটি হিন্দুধর্মের দার্শনিক ধারণা উপস্থাপন করে বেদান্ত সাহিত্য সংগ্রহের একটি অংশ।
বিষয়বস্তু
পঞ্চব্রহ্মা উপনিষদ বাস্তবতার (ব্রহ্ম) বা শিবের পাঁচটি রূপ বর্ণনা করে যা সর্বোচ্চ বাস্তবতা থেকে উদ্ভূত –সদ্যোজাত, অঘোরS[পঞ্চানন শিব#বামদেব|বামদেব]], তৎপুরুষ ও ঈশান। তিনি হলেন পঞ্চমতক, যিনি পাঁচটি ব্রহ্মাকে লুকিয়ে রাখেন এবং তাঁকে উপলব্ধি করাই হল মোক্ষ। পাঠ্যটি দাবি করে, ঈশান ব্রহ্মের সর্বোচ্চ রূপ, অপ্রকাশিত প্ররোচনাকারী, ওঁ দ্বারা সুশোভিত, এবং যে পাঁচটি ব্রহ্মাই পরম নির্গুণ ব্রহ্মে স্থির হন। এই পঞ্চব্রহ্মা গ্রন্থে বলা হয়েছে, পঞ্চব্রহ্মার বাইরেও পরম তার নিজস্ব আলোয় জ্বলজ্বল করে।
পাঠ্যটি জোর দেয়, সদ্যোজাত পৃথিবীর প্রতিনিধিত্ব করে এবং ক্রিয়াশক্তি এর সাথে যুক্ত, অঘোর আগুনের প্রতিনিধিত্ব করে এবং ইচ্ছাশক্তি চালনা করে এবং বামদেব জলের প্রতিনিধিত্ব করে এবং জ্ঞানশক্তি প্রেরণ করে। তৎপুরুষ বায়ুর প্রতিনিধিত্ব করে এবং জীবনের শক্তি, যেখানে ঈশান ইথার-স্পেস ও অতীন্দ্রিয়ের প্রতিনিধিত্ব করে।
তেউন গৌদ্রিয়ান বলে, পঞ্চব্রহ্মা উপনিষদ শিবের পাঁচটি মুখের পিছনের এই প্রতীকবাদের উপর ফোকাস করে এবং ঈশান মুখ ব্যতীত সকলের সম্পর্কে রহস্যময় সমীকরণ। শিবের ঈশান মুখ সাধারণ উপাখ্যান যেমন "শান্তির থেকে উচ্চতর", "ব্রহ্ম", "সর্বোচ্চ", "সবকিছুর পিছনে দীপ্তি" এবং "আমি নিজেই সেই ব্রহ্ম" হিসাবে মহিমান্বিত, এইভাবে এই পাঠ্যে তার মৌলিক অবস্থানের উপর জোর দেওয়া হয়েছে। পাঠ্যেের ২৩ নং শ্লোকটি জোর দিয়ে বলে যে একজনকে অবশ্যই "সোহম" বা "আমি তিনি, তিনিই আমি" এর সাথে মোক্ষ, ব্রহ্মের সাথে মিলনের জন্য শিবের ধ্যান করতে হবে। গৌদ্রিয়ান বলেন, এই পাঠ্যের এই দৃষ্টিভঙ্গি হিন্দু দর্শনের অদ্বৈত বেদান্ত অবস্থানের সাথে মিলে যায়।
অন্বেষক তাঁর দৃষ্টিশক্তি, তাঁর আধ্যাত্মিক বিকাশের শক্তি অনুসারে পাঁচটি ব্রহ্ম শিবের সেই দিকটি উপলব্ধি করেন এবং তিনি হলেন শিব যিনি সমস্ত প্রাণীর হৃদয়ে আছেন, শিব হলেন সত-চিত্ত-আনন্দ, যার অর্থ অস্তিত্ব, চেতনা ও সুখ। শিব হলেন মুক্তিদাতা, পাঠটি জোর দিয়ে বলে।